# data[].attributes.attachment_caption
το σχέδιο του κτηρίου από τα αρχεία της ΜONUMENTA

# data[].attributes.body
1829-1964:Το 1ο Πρότυπο Λύκειο Αθηνών δεν είχε "γεννηθεί" ακόμη.Υπάρχει ο μακρινός του πρόγονος, το Κεντρικό Σχολείο, που ίδρυσε ο Ιωάννης Καποδίστριας στην Αίγινα το 1829.Το σχολείο αυτό όταν μεταφέρθηκε στην Αθήνα (1834/1835-1837) στεγάστηκε προσωρινά στην οικία Κλεάνθους επί της οδού Θόλου, εκεί που μετέπειτα στεγάστηκε το πρώτο Πανεπιστήμιο.Ο μακρινός προπαππούς ή προγιαγιά του δικού μας λοιπόν σχολείου περιπλανήθηκε ως το 1964 έχοντας ως στέγη διάφορα κτήρια του κέντρου της πόλης, στην Πλάκα.Το 1964 βρήκε το δικό του χώρο, ένα κτήριο που δεν ήταν προωρισμένο για να γίνει σχολείο, το νεοκλασικό-εκλεκτιστικού ρυθμού κτήριο της οδού Ηπίτου 15. Ένα μέγαρο που χτίστηκε πριν το μεσοπόλεμο, γύρω στα 1915, σε σχέδια του αρχιτέκτονα Γεώργιου Διαμαντόπουλου και ήταν η κατοικία του Παναγιώτη Φραντζή, επιχειρηματία της εποχής.

# data[].attributes.attachment_link.title
τα σχέδια σπό τα αρχεία της MONUMENTA_c

# data[].attributes.attachment_caption
Η πλάκα στο υπέρθυρο

# data[].attributes.body
1964-1998:Πλέον το Α΄Γυμνάσιο Αρρένων Αθηνών αρχίζει τη νέα του ζωή, σε νέο κτήριο. Η πινακίδα πάνω από το υπέρθυρο μαρτυρά ποιοι το κατοικούν.Το διάστημα ₁₉₇₆₋₁₉₈₃ το σχολείο θα χωριστεί σε δύο σχολεία, στο 1ο Γυμνάσιο Αρρένων Αθηνών και στο 1ο Λύκειο Αρρένων Αθηνών, ενώ από το 1982-1983 λειτουργεί ως μικτό (αρρένων και θηλέων).Η πλάκα στο υπέρθυρο δεν άλλαξε, πως ν' αντικαταστήσει κανείς το μάρμαρο, άλλαξε όμως η αύρα το σχολείου. Το ₁₉₈₉ το σχολείο συμπεριλαμβάνεται στα Πειραματικά Σχολεία της χώρας και το όνομα πάλι αλλάζει, 1ο Πειραματικό Γυμνάσιο Αθηνών ενώ το ₁₉₉₃ προστίθεται και η επωνυμία "Γεννάδειο" προς τιμή του πρώτου Γυμνασιάρχη του Κεντρικού Σχολείου, του Γ. Γεννάδιου.

# data[].attributes.attachment_caption
χάρτης του οικοδομικού τετραγώνου που προοριζόταν για την ανέγερση κτηρίου για τη στέγαση του 1ου Γυμνασίου και του 1ου Λυκείου Αθηνών

# data[].attributes.body
1998-2004:Απ΄την αρχή ειπώθηκε πως το κτήριο δεν προοριζόταν για σχολείο, ένα νεοκλασικό μέγαρο, μία προσωρινή στέγη που κατέληξε να γίνει μόνιμη.Όπως μας υπενθυμίζει και το λαϊκό απόφθεγμα "ουδέν μονιμότερον του προσωρινού".Η αλήθεια είναι πως κάποιες προσπάθειες για την ανέγερση κατάλληλου σχολικού κτηρίου έγιναν αλλά πάντα κάπου σκόνταφτε το πράγμα. Το 1975 ο Οργανισμός Σχολικών κτηρίων απαλλοτρίωσε οικόπεδο στο τετράγωνο που σχηματίζουν οι οδοί Σχολείου-Επιχάρμου-Τριπόδων και Φλέσσα και ξεκίνησε η εκπόνηση μελέτης νέου σχολείου η οποία δεν ευωδόθηκε.Η περιοχή της Πλάκας είναι τόπος δύσκολος για να χτιστεί ένα σύγχρονο σχολείο.Επάλληλα τα δικαιώματα πάνω στη γη που πάτησαν αρχαίοι.Πάντως το 1998 και ως τις 07/09/1999 το 1ο Γυμνάσιο, το 1ο Λύκειο κι όσοι μαθητές είχαν απομείνει από το 25ο Γυμνάσιο, που συγχωνεύτηκε, μεταφέρθηκαν σε μισθωμένο κτήριο επί της οδού Αδριανού 114. Αυτή την περίοδο σταδιακά το Ελληνικό Μονοπώλειο καταργήθηκε και η περιουσία του εκποιήθηκε από το ΥΠΠΟ το οποίο δεν είχε αγοράσει το κτήριο της οδού Ηπίτου 15 με αποτέλεσμα να περάσει σε ιδιώτη.Στο κτήριο της οδού Αδριανού 114 δεν χωρούσε τόσο μεγάλος αριθμός μαθητών και μαθητριών ενώ οι ιδιοκτήτες απειλούσαν με έξωση. Λύση έδωσε ο ΣΕΙΣΜΟΣ! Στις 7 Σεπτέμβρη του 1999, ο σεισμός της Πάρνηθας, μεγέθους 6,0 βαθμών της κλίμακας Ρίχτερ, είχε ως αποτέλεσμα νέα προσωρινή μεταστέγαση-φιλοξενία στο 14ο Γυμνάσιο και Λύκειο Αθηνών επί της οδού Ζίννη, στο Κουκάκι.Το Δεκέμβριο του 1999 ο ΟΣΚ προχώρησε σε επίταξη για 3 χρόνια του κτηρίου της οδού Ηπίτου το οποίο επισκευάστηκε για να μεταστεγαστούν οι μαθητές. 3/3/2000 έγινε ο αγιασμός και τα εγκαίνια στο ανακαινισμένο κτήριο και το 2003/2004 πραγματοποιήθηκε η αγορά των κτηρίων της Ηπίτου 15 και της Αδριανού 114 προκειμένου να στεγαστούν το Λύκειο και το Γυμνάσιο στα αντίστοιχα κτήρια.

# data[].attributes.attachment_caption
σχέδιο του μαθητή Ξενοφώντα-Μάριου Κουφαδάκη (Απρίλιος 2026)

# data[].attributes.body
2004-2026:Από το σχολικό έτος 2005-2006 εφόσον ολοκληρώθηκαν οι εργασίες επισκευής και αποκατάστασης του κτηρίου της οδού Ηπίτου κάθε σχολείο βρήκε το χώρο του, το Λύκειο παρέμεινε στο νεοκλασικό της Ηπίτου 15, ενώ το Γυμνάσιο στο κτήριο της Αδριανού 114.Το σχολείο άλλαξε συχνά ονόματα, το 2010 έχουμε τον αποχαρακτηρισμό του ως Πειραματικού αλλά το 2011 ακολουθεί ο χαρακτηρισμός του ως Πρότυπου-Πειραματικού.Το 2015 εναναχαρακτηρίζεται ως Πειραματικό και συνδέεται με τα δημοτικά σχολεία του Μαρασλείου Διδασκαλείου ενώ το 2021 επαναχαρακτηρίζεται ως Πρότυπο.Ένα νεοκλασικό κτήριο, οφείλει να έχει τίτλους ευγενείας.Χρειάζεται όμως και συντήρηση, σκουριάζει, παλιώνει κι ασχημαίνει.Το 2025-2026 μία σειρά από εργασίες αποκατάστασης και συντήρησης έκαναν το υπεραιωνόβιο κτήριο ωραιότερο και ελκυστικότερο.Όσα ονόματα κι αν άλλαξε το σχολείο στο πέρασμα των χρόνων, όσες περιπέτειες κι αν συνάντησε ως προς την αναζήτηση κτηρίου για τη στέγαση σου, όσες γενιές μαθητών κι αν πέρασαν από τις τάξεις του, πάντα το κτήριο του σχολείου, κάθε σχολείου, δεν θα πάει ν'αποτελεί και τον "καθρέφτη" του, την "αντανάκλασή" του κι ένα κτήριο σαν το δικό μας εκλεκτικιστικού ρυθμού έχει το πλεονέκτημα πως συνδυάζει τη συμμετρία και τη διακοσμητική λεπτομέρεια, διατηρεί την τάση για εντυπωσιασμό αλλά παρέχει και ελευθερία.

# data[].attributes.attachment_link.title
η θέα από το προαύλιο

# data[].attributes.attachment_link.title
Γεννάδειο logo

# data[].attributes.headline
1ο Πρότυπο Λύκειο Αθήνων-Γεννάδειο 

# data[].attributes.subject
1ο Πρότυπο Λύκειο Αθήνων-Γεννάδειο 